ઉલ્લેખનીય છે કે મહિલા શિક્ષિકા સુકરુ હેસા વિદ્યાર્થીઓને શારીરિક શિક્ષણ (PT)ના પાઠ ભણાવતી હતી. ત્યારે આરોપી હરિ હેમબ્રમ સ્કૂલ કેમ્પસમાં ધસી આવ્યો હતો. આરોપી શિક્ષિકાને ઢસડીને થોડે દૂર લઈ ગયો અને ત્યાં તેણે કટાર વડે શિક્ષિકાને મારી નાખી હતી તેમ પ્રત્યક્ષદર્શીએ જણાવ્યું હતું. આશરે 4 કલાક સુધી તે શિક્ષિકાનું માથું લઈને ગામના રસ્તાઓ પર દોડતો રહ્યો અને રસ્તા પર રહેલા લોકોને કટાર બતાવીને ડરાવતો રહ્યો. જો કે આખરે પોલીસે તેની ધરપકડ કરી લીધી.